KÁHIRA. Informovala o tom agentúra DPA.
Národný front na záchranu revolúcie žiada, aby na nadchádzajúce referendum dohliadali sudcovia a monitorovali ho miestne a medzinárodné mimovládne skupiny. Rovnako požadujú zaručenie bezpečnosti pri hlasovaní. Ak tie podmienky nebudú splnené, opozícia vyzve na poslednú chvíľu na bojkot referenda.
Opozícia odmieta novú ústavu s tým, že by mohla marginalizovať ženy a menšiny a oslabovať politické práva.
Egypťania žijúci v zahraničí už začali v stredu hlasovať v referende o novej ústave, ktorej návrh egyptský prezident Muhammad Mursí rýchlo dostal cez islamistami ovládané ústavodarné zhromaždenie.
Zrážky medzi stúpencami a odporcami prezidenta si od novembrového vypuknutia krízy vyžiadali najmenej sedem obetí na životoch.